ai4bharat/Pralekha huggingface dataset:
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے تحت نارتھ ایسٹرن ڈیولپمنٹ فائنانس کارپوریشن لمٹیڈ  نے دستکاروں کے لئے نئی اسکیم آتم بربھر ہستھ شلپ کار اسکیم کا اعلان کیا
شمال مشرقی خطے میں ایک اہم مالی ادارے ، شمال مشرقی ڈیولپمنٹ فائنانس کارپوریشن لمٹیڈ نے 1995 میں اپنے قیام کے بعد سے کامیابی کے 26 سال مکمل کرلئے ہیں۔اس کا ہیڈ آفس گواہاٹی کے دسپور میں ہے اور اس کے برانچ دفاترتمام شمال مشرقی خطے میں ہیں۔ ان سالوں میں کارپوریشن نے 7500سے زیادہ پروجیکٹوں کے لئے قرضے فراہم کئے ہیں اور شمال مشرقی بھارت کی 8 ریاستوں میں سی ایس آر سرگرمیوں کے ذریعہ کئی ترقیاتی اقدامات کئے ہیں۔ اس خطے میں ہزاروں صنعت کاروں کے ساتھ سرگرمی سے مصروف رہنے اور اپنی مختلف سرگرمیوں کے ذریعہ این ای ڈی ایف آئی اس خطے میں ا یک نامی ادارہ بن گیا ہے اور اس کی شہرت میں خاطر خواہ اضافہ ہوا ہے ۔
شمال مشرقی خطے کے چھوٹے دستکاروں یا کاریگروں کی ترقی کو فروغ دینے کے مقصدسے این ای ڈی ایف آئی سیکٹر سے جُڑی سرگرمیوں ، کام کرنے کے لئے پونجی کی ضرورت اور سیکٹر کے قیام کے لئے آمدنی پیداکرنے کی سرگرمیوں کے واسطے قرض کی شکل میں مالی امداد فراہم کرتا ہے۔این ای ڈی ایف آئی نے اس خطے میں بنیادی سطح کے دستکاروں کے لئے آتم نربھر ہستھ شلپ کاراسکیم متعارف کرائی ہے۔ یہ اسکیم 9دسمبر 2021 کو باقاعدہ شروع کی گئی تھی۔ اسکیم کے شروع کرنے کی تقریب کے دوران 17دستکاروں کو قرض کے طورپر امداد فراہم کی گئی اور فی دستکارکو ایک لاکھ روپے فراہم کئے گئے ۔قرض کی سہولت میں کافی آسانی دی گئی ہے اور 6فیصد سالانہ کی شرح سود میں نرمی دی گئی ہے جس کی 24 مہینوںمیں ادائیگی کی جاسکتی ہے۔
امور داخلہ کی وزارت
این آر سی اور سی اے اے کا اسٹیٹس
نئی دلّی ،30 نومبر/ اب تک حکومت نے بھارتی شہریوں کے قومی رجسٹر  کو تیار کرنے کا کوئی فیصلہ نہیں کیا ہے ۔ جہاں تک آسام کا تعلق ہے ، معزز سپریم کورٹ کی ہدایت پر این آر سی کی شمولیت والی اضافی فہرست کی ہارڈ کاپی اور باہر رہنے والوں کے خاندان کے حساب سے آن لائن فہرست کو 31 اگست ، 2019 ء کو جاری کر دیا گیا ہے ۔
شہریت ترمیمی قانون  پہلے ہی 12 دسمبر ، 2019 ء کو نوٹیفائی کیا جا چکا ہے ۔
مذکورہ معلومات امورِ داخلہ کے مرکزی وزیر مملکت جناب نتیا نند رائے نے آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 14001
(Visitor Counter : 91
بہت چھوٹی، چھوٹی اور درمیانی صنعتوں کی وزارت
ایم ایس ایم ای کے وزیر جناب نتن گڈکری نے کووڈ کے بعد کی صورتحال سے مقابلہ کرنے کے لئے ٹکنالوجی کے اپ گریڈیشن اورغیر ملکی سرمایہ کاری کو متوجہ کرنے پر زور دیا
نئی دہلی،20مئی 2020/ ایم ایس ایم ای اور سڑک نقل و حمل اور شاہراہوں کے مرکزی وزیر جناب نتن گڈکری نے کووڈ کے بعد کی صورتحال میں آگے بڑھنے کے لئے ایم ایس ایم ای شعبے کو غیرملکی سرمایہ کاری کو متوجہ کرنے اور ٹکنالوجی کے اپ گریڈیشن پر غور کرنے کی اپیل کی ہے۔ انہوں نے کہا کہ ایم ایس ایم ای شعبے کے لئے وزیراعظم کے ذریعہ اعلان کئے گئے راحت پیکج کا استعمال درمیانہ اور چھوٹی صنعتوں کے ذریعہ کیا جانا چاہئے تاکہ وہ پھر سے اپنی سرگرمیاں شروع کرسکیں۔ آج ناگپور سے دو علیحدہ علیحدہ ویڈیو کانفرنسنگ کے ذریعہ کنفیڈریشن آف فرید آباد انڈسٹریز اور میٹریلئرز ری سائیکلنگ ایسوسی ایشن آف انڈیا کے ارکا ن سے خطاب کرتے ہوئے وزیر موصوف نے کہا کہ یہ پیکج مقامی ملکی صنعت کو نئی زندگی کی توانائی بخشے گا۔
جناب گڈکری نے کہا کہ وزیر خزانہ کے ذریعہ حوصلہ افزائی پیکج، ایم ایس ایم ای شعبے کے لئے کافی مدد گار ثابت ہوگا۔ انہوں نے بتایا کہ اس 31 مارچ تک تقریباً 6 لاکھ ایم ایس ایم ای کو دوبارہ منظم کیا گیا تھا اور اس سال 31 دسمبر تک اور 25 لاکھ صنعتوں کو دوبارہ منظم کیا جائے گا۔ دیگر فنڈس کو جوڑ کر 10 ہزار کروڑ روپے کے فنڈس  کو 50 ہزار کروڑ روپے تک کیا جائے گا۔
جناب گڈکری نے ایم ایس ایم ای نقدی  کو ایکویٹی بازار سے بھی جوڑنے کی بات کہی۔ انہوں نے کہا کہ حکومت ان ایم ایس ایم ای اکائیوں کی حمایت کرے گی جن کی ریٹنگ اچھی ہے ۔ حکومت ایسی صنعتوں کو 45 دن کے اند ر اندر ایم ایس ایم ای کی مکمل بقایا رقم کو ادا کرنے کے لئے کہا گیا ہے۔ جناب گڈکری نے کہا کہ انہوں نے بڑی صنعتوں سے بھی ایسا ہی کرنے کی درخواست کی ہے۔ انہوں نے کہا کہ وزارت کے ’’سمادھان‘‘ پورٹل نے ایم ایس ایم ای کو تقریباً 40 ہزار کروڑ روپے کی ادائیگی جاری کرنے میں مدد کی ہے ۔انہوں نے یہ بھی کہا ، بڑی صنعتوں کے سپلائی آرڈرز کی بنیاد پر ایسی اکائیوں کو لون یا قرض فراہم کرنے کا بھی منصوبہ ہے۔
جناب گڈکری ، ایم ایس ایم ای شعبے کی تعریف میں تبدیلی کے لئے بہت پرجوش تھے۔ انہوں نے کہا کہ اس شعبے میں سرمایے کی حد بڑھانے سے صنعت کو کافی فروغ ملے گا، جس سے اب کاروباریوں/ صنعتوں کو بینکوں سے آسانی سے قرض مل سکے گا۔ ایم ایس ایم ای شعبہ طویل عرصے سے اس ترمیم کی مانگ کررہا تھا۔ اسی طرح ، عالمی ٹینڈرنگ ضوابط میں ڈھیل بھی ایک اہم قدم ہے۔
جناب گڈکری نے صنعتی نمائندوں سے ایک ساتھ جڑنے اور مجوزہ دہلی-ممبئی گرین ایکسپریس وے کے چاروں طرف صنعتی کلسٹر بنانے پر غور کرنے کی اپیل کی، جہاں زمین کی قیمتیں کم ہیں۔ انہوں نے کہا کہ وہ ایسی بھی تجاویز کا خیر مقدم کریں گے اور اس سمت میں صنعتوں کی مدد کریں گے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 207.25 کروڑ  ٹیکے لگائے جاچکے ہیں
پچھلے 24 گھنٹے میں 25,50,276 ٹیکے لگائے گئے
سردست بھارت میں 1,17,508مریض زیر علاج ہیں
زیر علاج مریضوں کی شرح فی الحال 0.27 فیصد ہے
شفایابی کی شرح فی الحال98.54 فیصد ہے
گذشتہ 24 گھنٹوں کے دوران 14,238 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,36,23,804 ہوگئی ہے
گزشتہ 24 گھنٹے میں 14,917 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 88.04 کروڑ ٹیسٹ کئے جاچکے ہیں؛ گذشتہ 24 گھنٹوں میں 1,98,271 ٹیسٹ کئے گئے
وزارت خزانہ
کسٹمز افسران نے 21 لاکھ مور کے پر ضبط کئے
نئی دہلی، 5 اپریل2021
ایک خفیہ اطلاع ملنے کے بعد آئی سی ڈی تغلق آباد ایکسپورٹ شیڈ کے افسران نے ایک کنٹینر کو پکڑا جس میں مور کے پر لے جائے جارہے تھے۔ یہ واقعہ سولہ مارچ 2021 کو پیش آیا۔ یہ کھیپ کارڈ بورڈ کے ڈبوں میں چھپائی گئی تھی، جن پر لکھا تھا ’پلاسٹک کے لچکدار پائپ‘ ضبط شدہ مور کے پروں کی مقدار اندازاً 2565 کلو گرام  ہے۔
یہ اشیا کسٹمز ایکٹ 1961 کے سیکشن 110 کے تحت سولہ مارچ 2021 کے میمو کے ذریعے ضبط کی گئیں، کیونکہ برآمداتی پالیسی 20-2015 کے مطابق اس کی برآمدات ممنوع ہیں اور انہیں کسٹمز ایکٹ 1962 کے تحت یا جنگلاتی زندگی کے تحفظ کے ایکٹ 1972 کی دفعات کے تحت ضبط کیا جاسکتا ہے۔ اس معاملے کی مزید چھان بین جاری ہے۔
...............................................................
ش ح،ع س، ع ر
U-3410
(Visitor Counter : 72
وزیراعظم کا دفتر
وزیر اعظم نے ملک کے 76ویں یو م آزادی پر مبارکباد پیش کرنے کے لئے عالمی رہنماؤں کا شکریہ ادا کیا
وزیر اعظم جناب نریندر مودی نے 76ویں یوم آزادی کے موقع پر مبارکباد اور نیک خواہشات پیش کرنے کے لئے عالمی رہنماؤں کا شکریہ ادا کیا ہے۔
آسٹریلیائی وزیر اعظم کے ایک ٹوئیٹ کے جواب میں وزیر اعظم نے کہا:
’’وزیر اعظم اینتھونی البنیز ،یوم آزادی پر نیک خواہشات کے اظہار کے لئے آپ کا شکریہ ،ہندوستان اور آسٹریلیا کے درمیان دوستانہ رشتے وقت کی کسوٹی پر کھرے اترے ہیں اور ان سے ہمارے عوام کو بڑے پیمانے پر فائدہ پہنچا ہے۔‘‘
مالدیپ کے صدر کے ایک ٹوئیٹ کے جواب میں وزیر اعظم نے کہا:
’’صدر ابوصالح ، ہمارے یوم آزادی پر نیک خواہشات کے اظہار کے لئے آپ کا شکرگزار ہوں ،ساتھ ہی آپ کے ان گرم جوشانہ الفاظ کے لئے بھی جو آپ نے بھارت ،مالدیپ کے عظیم دوستانہ رشتوں کے لئے ادا کئے ہیں اور جن کی میں کھلے دل سے تائید کرتا ہوں ۔‘‘
فرانسیسی صدر کے ایک ٹوئیٹ کے جواب میں وزیر اعظم نے کہا:
’’صدر محترم ایمینول میکرون ،یوم آزادی کے موقع پر آپ کے تہنیتی پیغام سے میں متاثر ہوا ہوں۔ہندوستان فرانس کے ساتھ اپنے نزدیکی رشتوں کی بہت قدر کرتا ہے،ہماری دو طرفہ شراکت داری عالمی بہتری کے لئے ہے۔‘‘
بھوٹان کے وزیر اعظم کے ایک ٹوئیٹ کے جواب میں وزیر اعظم نے کہا:
’’میں بھوٹان کے وزیر اعظم لوٹے شیرنگ کا یوم آزادی پر نیک خواہشات کا اظہار کرنے کےلئے شکریہ ادا کرتا ہوں۔تمام ہندوستانی بھوٹان کے ساتھ ہمارے خصوصی رشتوں کو بہت عزیز رکھتے ہیں جو کہ ہمارا ایک نزدیکی ہمسایہ ملک اور ایک قابل قدر دوست ہے۔‘‘
ڈومینکا کی دولت مشترکہ کے وزیر اعظم کے ایک ٹوئیٹ پر رد عمل کا اظہار کرتے ہوئے وزیر اعظم نے کہا:
’’وزیر اعظم روز ویلٹ اسکیریٹ ہمارے یوم آزادی پرتہنیت پیش کرنے کے لئے آپ کا شکریہ ۔دعا ہے کہ آنے والے برسوں میں ہندوستان اور ڈومینکا کی دولت مشترکہ کے درمیان دو طرفہ رشتے مزید مضبوط ہوں ۔ ‘‘
ماریشش کے وزیر اعظم کے ٹوئیٹ پر اپنے تاثرات کا اظہار کرتے ہوئے وزیر اعظم نے کہا :
’’وزیر اعظم پرویند کمار جگناتھ ، یوم آزادی پر آپ کے نیک خواہشات کے اظہار نےمجھے عزت بخشی ہے ۔ہندوستان اور ماریشش کے مابین بہت گہرے ثقافتی رشتے ہیں ۔ہمارے دونوں ممالک ،ہمارے شہریوں کے باہمی مفاد کے لئے بہت سارے شعبوں میں ایک دوسرے کے ساتھ تعاون کررہے ہیں ۔ ‘‘
وزیرا عظم نے ،مدغاسکر کے صدر کے ایک ٹوئیٹ کے جواب میں کہا :
’’صدر مملکت اینڈری راجوئیلینا ،ہمارے یوم آزادی پر آپ کی نیک خواہشات کے لئے شکریہ ادا کرتا ہوں ۔ایک بھروسے مند شراکت دار کے طور پر دونوں ممالک کے عوام کی بہبود کے لئے ہندوستان ہمیشہ مدغاسکر کے ساتھ مل کر کام کرتا رہے گا۔‘‘
نیپال کے وزیر اعظم کے ٹوئیٹ پر اپنے تاثرات کے اظہار میں وزیر اعظم نے کہا :
’’وزیر اعظم شیربہادر دیوبا ،نیک خواہشات کے لئے آپ کا شکریہ ۔دعا ہے کہ آنے والے برسوں میں ہندوستان اور نیپال کے درمیان دوستانہ تعلقات پروان چڑھتے رہیں۔‘‘
سائنس اور ٹیکنالوجی کی وزارت
حکومت کیرالہ میں ایک میڈیکل ڈیوائسز پارک قائم کرے گی
ہم اس میدان میں آتم نربھر بھارت کے وژن کو پورا کریں گے
نئی دہلی،22 ستمبر، کیرالہ میں جلد ہی ملک کا پہلا میڈیکل ڈیوائس پارک قائم کیا جائے اس کامقصد میڈیکل ڈیوائس صنعت تحقیق وترقی میں تعاون، جانچ اور قدر وقیمت کے تعین کی خدمات فراہم کرنا ہوگا۔
بھارت سرکار کے سائنس اور ٹیکنالوجی کے محکمے  کے ایک خود مختار ادارے سری چترا ٹرونل انسٹی ٹیوٹ فار میڈیکل سائنز اینڈ ٹیکنالوجی  اور کیرالہ سرکار کی صنعتی اور سرمایہ کاری کو فروغ دینے کی ایجنسی کیرالہ اسٹیٹ انڈسٹریل ڈیولپمنٹ کارپوریشن  کی مشترکہ کوشش سے یہ پارک قائم کیا جارہا ہے اسے ترواننت پورم میں تھرونکل کے لائف سائنس پارک میں قائم کیا جائے گا۔
یہ میڈیکل ڈیوائسز پارک تحقیق وترقی، ٹیسٹنگ اور میڈیکل آلات کی قدروقیمت کاتعین، ان کی تیاری میں مدد کرنے، ٹیکنالوجی اختراع اور معلومات پھیلانے کے کام میں تعاون کار کے طور پر خدمات انجام دے گا۔ ان تمام خدمات کی میڈیکل ڈیوائسز صنعت میں ضرورت پڑتی ہے۔ ان خدمات سے میڈیکل پارک میں واقع میڈیکل ڈیوائس کی صنعتیں اور ملک کے دوسرے حصوں میں واقع اسی طرح کی صنعتیں فائدہ اٹھاسکیں گی۔ اس سے چھوٹی اور درمیانہ سائز کی میڈیکل ڈیوائسز کی صنعتوں کو فائدہ ہوگا جن کا میڈیکل ڈیوائس کے سیکٹر میں غلبہ ہے۔
کیرالہ کے وزیر اعلیٰ جناب پنا رائے وجین 24 ستمبر 2020 کو میڈیکل ڈوائسز پارک کا سنگ بنیاد رکھیں گے۔
نیتی آیوگ کے ممبر اور ایس سی ٹی آئی ایم ایس ٹی کے صدر ڈاکٹر وی کے سرسوت نے کہا کہ ‘‘سری چترا نے پچھلے 30 برسوں بلکہ اس سے بھی زیادہ مدت میں بایومیڈیکل ڈیوائسز کے شعبےمیں خاطر خواہ رول ادا کیا ہے اور اس میں اپنے آپ کو اس شعبے میں ایک بانی کے طور پر قائم کرلیا ہے۔ یہ ملک میں بایو میڈیکل ڈیوائسز انڈسری کے لیے ایک سنگ میل ہے اور یہ عزت مآب وزیر اعظم کے آتم نربھر بھارت کے وژن سے مطابقت رکھتا ہے’’۔
ڈی ایس ٹی کے سکریٹری پروفیسر آشوتوش شرما نے کہا کہ ‘‘ جو پہلو اس میڈیکل ڈیوائس پارک کو ملک میں مجوزہ اسی طرح کے دیگر پروجیکٹوں سے ممتاز کرے وہ یہ ہے کہ اس میں ہائی رسک میڈیکل ڈیوائس سیکٹر پر زیادہ توجہ مرکوز کی جائے گی۔
ایس سی ٹی آئی ایم ایس ٹی کے ڈائریکٹر ڈاکٹر آشا کشور نے کہا کہ‘‘یہ پارک ڈی ایس ٹی کے بایو میڈیکل ڈیوائسز پروگرام کے تکنیکی مرکز کے تحت کیرالہ سرکار کی کے ایس آئی ڈی سی کی شراکت داری سے قائم کیا جارہا ہے جس میں شہر میں موجود ماحولیاتی نظام کو استعمال کیا جائے گا جس میں بہت سے تحقیقی اور تعلیمی ادارے نیز صحت کی دیکھ بھال کے مراکز شامل ہیں ۔ یہ کام مرکزی حکومت اور نیتی آیوگ کے مختلف محکموں کی مدد سے ممکن ہوسکا ہے’’۔
اس وقت کیرالہ میں میڈیکل ڈیوائسز کی کئی کمپنیاں موجود ہیں جن کا سالانہ کاروبار 750 کروڑ روپئے سے بھی زیادہ کا ہے۔ ان میں سے بیشتر کمپنیاں ایس سی ٹی آئی ایم ایس ٹی سے منتقل کردہ ٹیکنالوجیوں کی مدد سے کام کر رہی ہیں۔
وزارت دفاع
بھارتی ایئر فورس کے چیتا ہیلی کاپٹرکی مشرقی پیری فیرل ایکسپریس وے پر احتیاطی لینڈنگ
نئی دلّی ،26 جون / ایک چیتا ہیلی کاپٹر نے ، جو اپنے معمول کی پرواز پر ہنڈن سے ہلواڑہ کے لئے پرواز کر رہا تھا ، ہنڈن سے تقریباً 14 این ایم پر ہیلی کاپٹر میں تکنیکی خرابی پیدا ہوئی ، جس کی وجہ سے ، اُس نے مشرقی پیری فیرل ایکسپریس وے پر احتیاطی لینڈنگ کی ۔ پائلٹوں کے ذریعے کی جانے والی یہ کارروائی درست اور بر وقت تھی ۔ کسی املاک کا کوئی نقصان نہیں ہوا ۔ فوراً ہی ہنڈن سے مرمت کے لئے ایک ہیلی کاپٹر بھیجا گیا ، جس کے بعد ہیلی کاپٹر کی مرمت کی گئی اور اسے فوری طور پر بحفاظت ہنڈن لے آیا گیا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3539
(Visitor Counter : 96
پیٹرولیم اور قدرتی گیس کی وزارت
عالمی توانائی کے شعبے میں تاریخی لمحہ: جی20 تقریب میں عالمی بائیو ایندھن اتحاد کا اعلان
جی 20 سربراہ اجلاس کے موقع پر وزیر اعظم جناب نریندر مودی کے ذریعہ گلوبل بایو ایندھن اتحاد  کے اعلان کے ساتھ آج عالمی توانائی کے شعبے نے ایک تاریخی لمحہ دیکھا ہے۔
جی بی اے بائیو ایندھن کو اپنانے میں سہولت فراہم کرنے کے لیے حکومتوں، بین الاقوامی تنظیموں اور صنعتوں کا اتحاد تیار کرنے کے لیے ہندوستان کی زیر قیادت ایک قدم ہے۔ بائیو ایندھن کی ترقی اور تعیناتی کو آگے بڑھانے کے لیے بایو ایندھن کے سب سے بڑے صارفین اور پروڈیوسرز کو اکٹھا کرنا، اس اقدام کا مقصد حیاتیاتی ایندھن کو توانائی کی منتقلی کی کلید کے طور پر رکھنا اور ملازمتوں اور اقتصادی ترقی میں تعاون دینا ہے۔
جی بی اے کا اعلان جی-20 کے صدر کے طور پر اور "وائس آف دی گلوبل ساؤتھ" کی نمائندگی کرنے والے ہندوستان کے مثبت ایجنڈے کی کارروائی پر مبنی نوعیت کو ظاہر کرتا ہے۔
جی بی اے ویلیو چین میں صلاحیت سازی کی مشقوں، قومی پروگراموں کے لیے تکنیکی مدد اور پالیسی اسباق کے اشتراک کو فروغ دے کر دنیا بھر میں ترقی اور پائیدار بائیو ایندھن کی تعیناتی میں مدد کرے گا۔ یہ صنعتوں، ممالک، ایکو نظام کے کھلاڑیوں اور کلیدی اسٹیک ہولڈرز کی مانگ اور سپلائی کی نقشہ سازی میں مدد کے لیے ایک ورچوئل مارکیٹ پلیس کو متحرک کرنے کے ساتھ ساتھ ٹیکنالوجی فراہم کرنے والوں کو اختتامی صارفین سے منسلک کرنے میں سہولت فراہم کرے گا۔ یہ بائیو ایندھن کو اپنانے اور تجارت کی ترغیب دینے کے لیے بین الاقوامی سطح پر تسلیم شدہ معیارات، کوڈز، پائیداری کے اصولوں اور ضوابط کی ترقی، اپنانے اور ان پر عمل درآمد میں بھی سہولت فراہم کرے گا۔
یہ پہل ہندوستان کے لیے متعدد محاذوں پر فائدہ مند ثابت ہوگی۔ جی بی اے جی- 20 صدارت کے ٹھوس نتائج کے طور پر، عالمی سطح پر ہندوستان کی پوزیشن کو مضبوط کرنے میں مدد کرے گا۔ مزید برآں، یہ اتحاد تعاون پر توجہ مرکوز کرے گا اور ہندوستانی صنعتوں کو ٹکنالوجی اور سامان برآمد کرنے کی صورت میں اضافی مواقع فراہم کرے گا۔ یہ ہندوستان کے موجودہ بائیو ایندھن پروگراموں جیسے پی ایم جیون یوجنا، ستت، اور گوبردھن اسکیم کو تیز کرنے میں مدد کرے گا، اس طرح کسانوں کی آمدنی میں اضافہ، ملازمتیں پیدا کرنے اور ہندوستانی ماحولیاتی نظام کی مجموعی ترقی میں مدد ملے گی۔ 2022 میں عالمی ایتھنول مارکیٹ کی قیمت 99.06 بلین امریکی ڈالر تھی اور 2032 تک 5.1فیصد کی سی اے جی آر سے بڑھنے اور 2032 تک 162.12 بلین امریکی ڈالر سے تجاوز کرنے کی پیش گوئی کی گئی ہے۔ اے ای اے کے مطابق، نیٹ زیرو کے اہداف کی وجہ سے 2050 تک 3.5-5x بائیو ایندھن کی ترقی کی صلاحیت ہوگی، جس سے ہندوستان کے لیے ایک بہت بڑا موقع پیدا ہوگا۔
وہ ممالک اور تنظیمیں جو پہلے ہی جی بی اے میں شامل ہو چکے ہیں ۔
19 ممالک اور 12 بین الاقوامی تنظیمیں پہلے ہی شامل ہونے پر رضامند ہو چکی ہیں۔
جی بی اے کی حمایت کرنے والے جی-20 ممالک : 1. ارجنٹائن، 2. برازیل، 3. کینیڈا، 4. بھارت 5. اٹلی، 6. جنوبی افریقہ، 7.متحدہ ہائے امریکہ
جی بی اے کے اراکین حیاتیاتی ایندھن کے بڑے پروڈیوسر اور صارفین پر مشتمل ہیں۔ USA ، برازیل  اور ہندوستان ، پیداوار میں تقریباً 85فیصڈ حصہ اور ایتھنول کی کھپت میں تقریباً 81فیصد حصہ ادا کرتے ہیں۔
بجلی کی وزارت
بجلی کی وزارت نے بایوماس کو-فائرنگ پالیسی پر نظرثانی کی ہے تاکہ پاور پلانٹس کے ذریعے بایوماس پیلٹس کی معیاری قیمت پر خریداری کو ممکن بنایا جا سکے
حکومت کا فیصلہ، توانائی کی سکیورٹی کو بڑھانے، معدنی ایندھن کے استعمال کو کم کرنے اور کسانوں کی آمدنی بڑھانے کی جانب ایک قدم ہے : بجلی و قابل تجدید توانائی کے مرکزی وزیر آر کے سنگھ
اس فیصلے سے کسانوں، کاروباری افراد کے ساتھ ساتھ حرارتی بجلی یونٹوں کی ہمت افزائی ہو گی تاکہ وہ ایک پائیدار بایوماس سپلائی چین قائم کرنے کی کوشش کریں
بجلی کی وزارت  نے حرارتی بجلی گھروں  میں کو فائرنگ کے لیے استعمال ہونے والے بایو ماس پیلٹس کی قیمتوں کو معیاری بنانے کا فیصلہ کیا ہے۔ یہ فیصلہ بایو ماس پیلٹس کے لیے مارکیٹ کے بدلتے حالات اور حرارتی بجلی گھروں ، پیلٹ مینوفیکچررز، کسانوں، بینکرز وغیرہ سمیت فریقین سے موصول ہونے والی درخواستوں کے پیش نظر کیا گیا ہے۔
معیاری بنائی گئی قیمت کاروباری عمل آوری ، بجلی کے محصولات پر اثرات اور بجلی کے یونٹوں کے ذریعے پیلٹس کی موثر اور تیز تر خریداری کو مدنظر رکھے گی۔ پیلٹس کی قیمت کو معیاری بنانے سے ٹی پی پیز کے ساتھ ساتھ پیلٹ فروشوں کو پیلٹس کی کو - فائرنگ کے لیے ایک پائیدار سپلائی نظام قائم کرنے کے قابل بنایا جا سکے گا ۔ پیلٹس کی معیاری قیمت، جیسا کہ سی ای اے کے تحت کمیٹی نے حتمی شکل دی ہے، یکم جنوری 2024 ء سے نافذ ہوگی۔
کمیٹی کی سفارشات کے نفاذ تک، پاور کی اکائیاں اپنے ٹی پی پیز کے لیے بایو ماس پیلٹس کی فوری ضرورت کو پورا کرنے کے لیے مختصر مدت کے ٹینڈرز طلب کر سکتی ہیں ۔
مرکزی وزیر جناب آر کے سنگھ نے کہا کہ کوئلہ پر مبنی بجلی کے پلانٹس میں بایوماس کی کو فائرنگ توانائی کی سکیورٹی ، معدنی ایندھن کے استعمال کو کم کرنے اور کسانوں کی آمدنی میں اضافہ کے لیے حکومت کی کلیدی پالیسی کا ایک حصہ ہے۔ نظر ثانی شدہ پالیسی ، ان اہداف کو تیزی سے حاصل کرنے میں مدد کرے گی۔
اس فیصلے کی وضاحت کرتے ہوئے، بجلی کے سکریٹری جناب آلوک کمار نے کہا کہ یہ فیصلہ کسانوں، کاروباری افراد کے ساتھ ساتھ حرارتی بجلی گھروں کو ایک پائیدار بایوماس ایکو سسٹم قائم کرنے، کو - فائرنگ کے اہداف کو حاصل کرنے، پرالی جلانے کو کم کرنے اور بھارتی شہریوں کے لیے ایک صاف ستھرے اور زیادہ سبز مستقبل کو یقینی بنانے میں مدد کرنے کے لیے حوصلہ افزائی کرے گا۔
پالیسی کی ایک اور ترمیم میں، یہ ہدایت دی گئی ہے کہ چونکہ ٹاریفائیڈ بایو ماس پیلٹس کی دستیابی فی الحال ملک میں محدود ہے، اس لیے ٹاریفائیڈ پیلٹس صرف ان یونٹوں کے ذریعے ہی خریدے جائیں گے ، جن کے لیے تکنیکی طور پر یہ ناگزیر ہے اور جو اکائیاں نان ٹاریفائیڈ پیلٹس استعمال کر سکتی ہیں ، وہ صرف اسی کا استعمال کریں ۔
بایو ماس پالیسی کے خطوط پر ، جو حرارتی بجلی گھروں میں کوئلے کے ساتھ بایو ماس کی کوفائرنگ کو لازمی قرار دیتی ہے، اب تک ملک کے 47 حرارتی بجلی گھروں میں تقریباً 1.80 لاکھ ایم ٹی بایوماس ایندھن کو جلایا گیا ہے ، جس کی مجموعی صلاحیت 64,350 میگاواٹ ہے۔ اس میں سے، مالی سال 24-2023 ء کے پہلے دو مہینوں کے دوران 50000 ایم ٹی سے زیادہ جلایا گیا ہے، جس نے پچھلے سال جلائی گئی سب سے زیادہ سالانہ مقدار کو بھی پیچھے چھوڑ دیا ہے۔ مزید یہ کہ تقریباً 1140 لاکھ ایم ٹی بایوماس پیلٹس نیلامی کے مختلف مراحل میں ہیں۔ حرارتی بجلی گھروں کے ذریعے تقریباً 69 لاکھ ایم ٹی بایو ماس پیلٹس کی خریداری کا آرڈر دیا جا چکا ہے۔ بجلی کی وزارت کی بہتر پالیسیوں اور سامرتھ مشن کے ذریعے پورے ملک میں ٹی پی پیز میں بایو ماس کو – فائرنگ میں قابل قدر اضافہ ہوا ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6552
(Visitor Counter : 45
وزیراعظم کا دفتر
وزیراعظم نے 13 ویں برکس سمٹ کی صدارت کی
وزیر اعظم جناب نریندر مودی نے آج 13 ویں برکس سربراہی اجلاس کی صدارت کی۔
اجلاس کا موضوع ، جسے بھارت نے منتخب کیا ہے ، برکس@15 تھا: بین برکس تعاون برائے تسلسل ، استحکام اور اتفاق رائے، تھا۔
اس اجلاس میں برکس کے تمام اعلی رہنماؤں - برازیل کے صدر جیر بولسونارو ، روس کے صدر ولادیمیر پوتن ، چین کے صدر شی جن پنگ اور جنوبی افریقہ کے صدر سیرل رامافوسا نے شرکت کی۔
وزیر اعظم نے اس سال ہندوستان کی چیئر شپ کے دوران برکس ممالک کے شراکت داروں سے ملنے والے تعاون کی ستائش کی جس نے کئی نئے اقدامات کے حصول کی اجازت دی۔ ان میں پہلا برکس ڈیجیٹل ہیلتھ سمٹ شامل تھا۔ کثیر الجہتی اصلاحات پرمبنی پہلا برکس وزارتی مشترکہ بیان برکس انسداد دہشت گردی ایکشن پلان؛ ریموٹ سینسنگ سیٹلائٹ کے میدان میں تعاون پر ایک معاہدہ؛ ایک ورچوئل برکس ویکسین ریسرچ اینڈ ڈویلپمنٹ سینٹر؛ سبز سیاحت وغیرہ پر برکس ممالک کے مابین اتحادجیسے اقدامات شامل ہیں۔
کووڈ-19 کی وبائی اثرات کے بعد عالمی بحالی میں برکس ممالک جو اہم کردار ادا کر رہے ہیں اس پر روشنی ڈالتے ہوئے وزیر اعظم نے برکس تعاون کو بہتر بنانے پر زور دیا جس کا مقصد انہوں نے بتایا کہ یہ'تعمیرات کے بعد بھی مختلف النوع حادثات کو برداشت کرنے کی صلاحیت رکھنے،نئی نئی اختراعات پر مبنی، قابل اعتماد اور پائیدار' ہوگا۔
ان موضوعات کی وضاحت کرتے ہوئے ، وزیر اعظم نے ٹیکہ کاری کی رفتار اور عام لوگوں تک اس کی رسائی کوفروغ دے کر 'تعمیرات کے بعد بھی مختلف النوع حادثات کو برداشت کرنے کی صلاحیت رکھنے'کو تیز کرنے کی ضرورت پر زور دیا ، ترقی یافتہ دنیا سے باہر فارما اور ویکسین کی پیداواری صلاحیتوں کو متنوع بنا کر 'لچک' پیدا کرنے ، ڈیجیٹل ٹولز کو تخلیقی طور پر استعمال کرتے ہوئے 'جدت' کو فروغ دینے، عوامی فلاح و بہبود کے لیے ، کثیرالجہتی اداروں کی اصلاح کو یقینی بنانا تاکہ ان کی 'ساکھ' کی مزید پراعتماد بنایاجا سکے ، اور ماحولیاتی اور آب و ہوا کے مسائل پر برکس ممالک کی مشترک آواز کواعلامیہ جاری کرتے ہوئے 'پائیدار' ترقی کو فروغ دیا جا سکے۔
ان اعلی رہنماؤں نے افغانستان میں حالیہ پیش رفت سمیت اہم علاقائی اور عالمی مسائل پر بھی تبادلہ خیال کیا۔ دہشت گردی اور انتہا پسندی کے بڑھنے سے پیدا ہونے والے خطرات کے بارے میں خیالات کی ہم آہنگی پر بھی زور دیا اور برکس کے تمام شراکت داروں نے انسداد دہشت گردی پر برکس ایکشن پلان پر عملدرآمد کو تیز کرنے پر اتفاق کیا۔
اجلاس کے اختتام پر ، رہنماؤں نے 'نئی دہلی اعلامیہ'کو اختیار کرنے کا اعلان کیا۔
وزارت خزانہ
محکمہ انکم ٹیکس کے نئے ای- فائلنگ پورٹل پر تقریباً6.17 کروڑ انکم ٹیکس ریٹرن  اور تقریباً 19 لاکھ خصوصی ٹیکس آڈٹ رپورٹ  داخل کی گئیں
نئی دہلی-7فروری 2022
محکمہ انکم ٹیکس کے نئے ای فائلنگ پیپر پر 6 فروری 2022 تک تقریباً 6.17 کروڑ انکم ٹیکس ریٹرن  اور تقریباً 19 لاکھ خصوصی ٹیکس آڈٹ رپورٹ  داخل کی گئی ہیں۔
تخمینہ سال 22-2021 کے لئے داخل کئے گئے 6.17 کروڑ آئی ٹی آر میں سے 48 فی صد آئی ٹی آر -1  9فی صد آئی ٹی آر -2  13 فی صد آئی ٹی آر -3  27 فی صد، آئی ٹی آر -4  آئی ٹی آر -5 ، آئی ٹی آر -6  اور آئی ٹی آر-7  ہیں۔
مالی سال 22-2021 میں 1.73لاکھ سے بھی زیادہ فارم 3سی اے۔3 سی ڈی اور 16.62 لاکھ فورم ، 3 سی بی 3 سی ڈی داخل کئے گئے ہیں۔ 6 فروری 2022 تک 1.61لاکھ سے بھی زیادہ دیگر ٹیکس آڈٹ رپورٹ  داخل کی گئیں ہیں۔
محکمہ انکم ٹیکس ای میل، ایس ایم ایس اور ٹویئٹر کے ذریعہ ٹیکس دہندگان کوریمانڈر جاری کرتا رہا ہے اور ٹیکس دہندگان اور چارٹرڈ اکاؤنٹنٹ کو آخری وقت تک انتظام نہیں کرنے اور بغیر کسی تاخیر کے اپنی ٹیم اے آر / آئی ٹی آر داخل کرنے کے لئے حوصلہ افزائی کرتا رہا ہے۔ اس کے علاوہ کسی بھی شکایت کے لئے حل کےمقصد سے ٹیکس ریٹرن داخل کرنےو الے کی مدد کرنے کے لئے دو نئے ای میل آئی ڈیTAR.helpdesk@incometax.gov.in ۔اور ITR.helpdesk@incometax.gov.inفراہم کی گئی ہیں۔ تمام ٹیکس دہندگان / ٹیکس پروفیشنلس، جنہیں تخمینہ سال 22-2021 کے لئے ابھی تک اپنی ٹیکس آڈٹ رپورٹ یا انکم ٹیکس ریٹرن داخل نہیں کئے ہیں، سے درخواست ہے کہ آخری وقت میں زبرست بھیڑ سے بچنے کے لئے وہ فوری طور پر ٹی اے آر/ ریٹرن داخل کردیں۔
ش ح۔ ش ت۔ج
Uno-1257
(Visitor Counter : 115
عملے، عوامی شکایات اور پنشن کی وزارت
ڈی اے آر پی جی کے سکریٹری ڈاکٹر کے شیواجی نے انڈین ٹیکنیکل اینڈ اِکانامک کو آپریشن آئی ٹی ای سی - اچھی حکمرانی کے قومی مرکز این سی جی جی نے ایک دو روزہ ورکشاپ میں اختتامی خطبہ پیش کیا، ورکشاپ کا موضوع تھا کووڈ – 19 – بین الاقوامی افسرشاہوں کے لیے وبا کی صورتحال میں اچھی حکمرانی کے طور طریقے
انہوں نے کہا کہ بھارت کی ملک گیر لگاتار مربوط اور اجتماعی حکمت عملی مزاحم اور لچکدار ثابت ہوئی ہے
بھارت کی متنوع لیکن مقامی طور پر موزوں ریاستی حکمت عملی موثر رہی ہے : ڈاکٹر کے شیواجی
نئی دہلی،19جون 2020 / انتظامی اصلاحات اور عوامی شکایات کے محکمے کے سکریٹری ڈاکٹر کے شیوا جی نے آئی ٹی ای سی - این سی جی جی دو روزہ ورکشاپ کے دوسرے دن اختتامی خطبہ پیش کیا۔ ورکشاپ کا موضوع تھا کووڈ – 19 – کسی وبا کی صورتحال میں اچھی حکمرانی کے طور طریقے ۔ اس ورکشاپ کا انعقاد 19 جون 2020 کو ایک ویبینار کے ذریعے کیا گیا۔ اپنے اختتامی خطبے میں ڈاکٹر شیواجی نے کہا کہ بھارت نے کورونا وائرس سے نمٹنے کے لیے سبھی ریاستی سرکاروں کے ساتھ تال میل رکھتے ہوئے ایک ملک گیر مستقل ، مربوط اور اجتماعی حکمت عملی اختیار کی ہے۔ انہوں نے کہا کہ کلسٹر کنٹین منٹ حکمت عملی جس میں آر اے ایف  ماڈل کے ذریعے کیسوں کو جلد تلاش کرنے پر توجہ دی گئی ہے۔ اس میں سماجی طور پر ایک دوسرے سے دوری برقرار رکھنے کا دھیان رکھا گیا ہے۔ حکومت کے 20 ٹریلین روپے کے اقتصادی خود کفالت پیکیج کے بارے میں امید ہے کہ اس سے سب کی شمولیت والی اقتصادی ترقی کا احیاء ہو جائے گا۔ انہوں نے مزید کہا کہ ریاستوں نے الگ الگ لیکن مقامی طور پر موزوں حکمت عملی اپنائی ہے جیسا کہ کیرالہ، اتر پردیش، سکم، اڈیشہ اور مہاراشٹر کے طریقہ کار میں دیکھا جا سکتا ہے۔ ڈیجیٹل تیاری اور ڈیجیٹل بنیادی ڈھانچہ وبا سے نمٹنے میں بہت ہی کارآمد ثابت ہوا ہے جس کے تحت عوامی خدمات کی فراہمی ، ڈیجیٹل معلومات کی فراہمی اور ٹیلی میڈیسن کی فراہمی کی یقین دہانی ہوئی ہے۔ انہوں نے مزید کہا کہ کووڈ – 19 وبا کے دوران عوامی شکایات میں اتنا زیادہ اضافہ ہوا ہے کہ پہلے اس کی کوئی مثال نہیں ملتی لیکن اس سے بہت تیزی سے اور فیصلہ کن انداز میں تین دن کی ریکارڈ شرح میں نمٹ لیا گیا ہے۔
دو دن کی اس ورکشاپ میں 18 ملکوں کے مندوبین اور بھارت ، سری لنکا، بنگلہ دیش، میانما، بھوٹان، بوسنیا و ہرجیگوبینا، آسٹریا، کینیا، مراکش، نیپال، اومان، سمالیہ، تھائی لینڈ، تیونیشیا، ٹونگا، سڈان اور ازبکستان کے 150 بین الاقوامی افسر شاہوں نے حصہ لیا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3388
(Visitor Counter : 139
نائب صدر جمہوریہ ہند کا سکریٹریٹ
نائب صدر جمہوریہ نے ملک کو نئے سال کے موقع پر مبارکباد دی
نائب صدر جمہوریہ جناب جگدیپ دھن کھڑ نے نئے سال -2023 کے موقع پر ملک کے شہریوں کو مبارکباد دی۔ان کے پیغام کا مکمل متن اس طرح ہے:
’’نئے سال -2023 کا استقبال کرتے ہوئے میرے ملک کے شہریوں کو میری دلی مبارکباد اور نیک خواہشات۔
یہ خوشی کا موقع ہے ہمارے وسیع ترقیاتی راہ کو یقینی بنانے کے لئے زیادہ جوش کے ساتھ اپنی کوششوں کو جاری رکھنے کا ایک موقع ہے۔
آیئے ہم ہندوستان کو ترقی اور خوشحالی کی نئی بلندیوں پر لے جانے کے عہد کے ساتھ نئے سال کی شروعات کریں۔
ملک آج ترقی کے جس راستے پر چل پڑا ہے، پہلے ایسا کبھی نہیں ہوا، اب یہ ترقی ، مواقع اور سرمایہ کاری کا ایک پسندیدہ عالمی مرکز ہے۔
آیئے ہم سب مل کر اپنی زندگی میں زیادہ امن، صحت، خیرسگالی اور خوشی لانے کی سمت میں مل کر اپنی ساجھا کوششیں کریں۔